מלון ריץ (לונדון)

מלון ריץ (לונדון) (באנגלית: The Ritz Hotel London) הוא מלון בן 133 חדרים הממוקם בפיקדילי ומשקיף על גרין פארק בלונדון. המלונאי הנודע סזאר ריץ פתח את המלון ב-24 במאי 1906. הבניין הוא נאו-קלאסיציסטי מעוצב בסגנון לואי השישה עשר, נבנה במהלך הבל אפוק כדי לדמות סגנון בנייה פריזאי. בחזיתו קשתות המזכירות את רחוב ריבולי. הארכיטקט שלו היה שארל מווס (Charles Mewès), שתכנן קודם לכן את מלון ריץ בפריז, וארתור דייוויס, הם שיתפו פעולה עם המהנדס השוודי סוון בילאנדר. היה זה המבנה הראשון בלונדון שהשלדה שלו הורכבה מברזל. ריץ עצמו פיקח על ניהול המלון במשך שנים רבות. הוא שכר את השף המפורסם אוגוסט אסקופייה שפיקח על המטבח כדי שרמתו תעלה בקנה אחד עם העושר של עיצוב המלון, הוא מיקם פעמון מיוחד בכניסה שבעזרתו השוער יוכל להודיע לצוות על בואם הקרב של בני משפחת המלוכה. הרף הגבוה שהוא הציב בפני הצוות שלו וההדר והמותרות הראוותניים שהוא העניק לאורחיו היו זרים לחלוטין ללונדונים הוויקטוריאנים, והסערה שהוא חולל בתעשיית המלונאות הביאו למפנה דרמטי במיקודה של התעשייה. המלון היה למשך זמן מה בבעלות ברייסוול סמית' שברשותם היה גם חלק נכבד במלון פארק ליין הסמוך. אולם משבר הנפט בראשית שנות ה-70 של המאה ה-20 פגע בעסקיהם והניע את המשפחה למכור את חלקם במלון ל-Trafalgar House בשנת 1976 עבור סכום של 2.75 מיליון ליש"ט. דייוויד ופרדריק ברקליי רכשו את המלון שהיה נתון בצרות מידי בית טרפלגר באוקטובר 1995, תמורת סכום של 80 מיליון פאונד, באמצעות חברתם אלרמן השקעות (Ellerman Investments). הם העבירו שמונה שנים ו-40 מיליון פאונד בשיקום המלון והשבתו לגדולתו משכבר הימים. המבנה המפורסם ביותר בריץ הוא הפאלם קורט (Palm Court), תפאורה המעוצבת בנדיבות בצבע קרם בסגנון לואי ה-16 עבור המנהג בעל השם העולמי שמכונה "תה אצל ריץ" (Tea at the Ritz) אם כי, הגרסה המקורית הייתה תה במלון סבוי אותו פקדו אדוארד השביעי, צ'ארלי צ'פלין, דניאל אלטוואסר, וינסטון צ'רצ'יל, שארל דה גול, נואל קאוורד, ג'ודי גרלנד, גארי גליטר, ריאן פראזמו, אוולין וו, ג'ונתן קרוק ואליזבת, המלכה האם. בר ריבולי נבנה בסגנון אר דקו, תוכנן ב-2001 בידי מעצבת הפנים טסה קנדי, על מנת להיראות כמו בר באוריינט אקספרס. כדי להשיג שולחן במסעדה יש להזמין מקום שבועות מראש. במלון ישנם שישה חדרי אוכל פרטיים, סוויטת קרל בטס והחדרים בתוך בית ויליאם קנט. בשנת 2006 נפתח בית ויליאם קנט (William Kent House) כתוספת לריץ. בבית ויליאם קנט נמצאים חדר ברלינגטון, חדר המלכה אליזבת והחדר הראוותני ביותר של ויליאם קנט. בית ויליאם קנט מאכלס שלוש מסוויטות העלית של הריץ. סוויטת ארלינגטון, הסוויטה המלכותית (Royal Suite) וסוויטת הנסיך מוויילס. מועדון הריץ (The Ritz Club) הוא קזינו בקומת המרתף של מלון ריץ בלונדון. הקזינו פתוח שבעה ימים בשבוע, החל מ-2 בצהרים ונסגר ב-6 בבוקר. אולם, בשונה מרוב בתי הקזינו, הוא גובה דמי כניסה. המשחקים נחשבים "הימורים גבוהים" מכיוון שהסכום ההתחלתי להימור הוא בדרך כלל גבוה מאוד. הם מציעים רולטה, בלאק ג'ק, בקרה, ופוקר, כמו גם כמה מכונות מזל. ב-27 בינואר 2007 פונו כ-300 בני אדם ל-May Fair Hotel הסמוך, עקב התרעת שרפה במלון. איש לא נפגע מהאש, שהחלה במרתף מטבחי קזינו מועדון ריץ. קזינו ריץ נפגע קלות. השרפה אירעה בסביבות 14.20 והכבאים שהו בבניין כשעתיים בטרם התירו לאורחים ולצוות לשוב למלון. מלון ריץ (מדריד) מלון ריץ (פריז) Binney, Marcus (1999). The Ritz Hotel, London. London: Thames & Hudson. ISBN 0-500-01934-7. מדיה וקבצים בנושא מלון ריץ בוויקישיתוף אתר האינטרנט הרשמי של מלון ריץ London Hotel And Casino Review, January 2006, Volume 7, pge 34 Gambler's World Guide, Volume 3, page 7 Las Vegas News & Review, Volume 17, Issue 7, page 39 "Ritz guests ordered out in fire". BBC News. 2007-01-27.